送陳商學士
作者：曾鞏
朝代：宋

paragraphs: 柳黄半出年將破，溪溜浸苔强萬個。
溪頭蒲葦各萌芽，山梅最繁花已墮。
物色撩人思易狂，况躋別館情何那。
城東日晚公將去，纛影未離愁四座。
公於萬事不雕鎸，心意恢恢無坎坷。
來從奎壁光鋩下，笑倚樽筵成郡課。
嗟予齪齪才性下，棄置合守丘樊餓。
公持姓名動人主，祓飾寧嫌筆端挫。
從今清夜思江路，夢送公船先北過。